Turinys

# Diagramų įterpimas

Yra keletas būdų diagramai sukurti.

- Galima įterpti diagramą pagal lentelės langelių skaičiuoklės ar tekto dokumente duomenis.

  Tokios diagramos atnaujinamos automatiškai vos tik pasikeičia langelių duomenys.

- Galima įterpti diagramą su numatytaisiais duomenimis, o paskui duomenų lentelės dialogo lange įvesti reikiamus duomenis diagramai.

  Šitaip diagramas galima kurti tekstų rengyklėj „Writer“, pateikčių rengyklėje „Impress“ ir grafikos rengyklėje „Draw“.

- Galima nukopijuoti diagramą iš skaičiuoklės ar teksto dokumento į kitą dokumentą.

  Tokiu būdu užfiksuojamas diagramos vaizdas, buvęs kopijavimo metu. Nukopijuota diagrama nesikeis pasikeitus duomenims susietuose langeliuose.

Skaičiuoklėje diagramą galima kopijuoti iš vieno lakšto į kitą to paties dokumento lakštą – diagrama liks susieta su pradine duomenų sritimi kitame lakšte. Jei nukopijuotą diagramą įdėsite į kitą skaičiuoklės dokumentą, tame pačiame dokumente turės būti ir diagramos duomenų lentelė, o sąsajos su pradine lentele bus panaikintos.

## Diagrama skaičiuoklės „Calc“ dokumente

1. Spustelėkite langelių bloke, iš kurio duomenų norite sukurti diagramą.

2. Standartinėje mygtukų juostoje spustelėkite mygtuką Įterpti diagramą.

   Diagramos vediklio lange pamatysite diagramos peržiūrą.

3. Sekite instrukcijomis diagramos vediklio lange diagramai sukurti.

## Diagrama tekstų rengyklės „Writer“ dokumente

Teksto dokumente diagramą galima sukurti iš lentelės duomenų.

1. Spustelėkite teksto dokumento lentelės viduje.

2. Pasirinkite Įterpimas → Diagrama.

   Diagramos vediklio lange pamatysite diagramos peržiūrą.

3. Sekite instrukcijomis diagramos vediklio lange diagramai sukurti.

## Diagrama iš nepriklausomų duomenų

- Tekstų, grafikos arba pateikčių rengyklėje pasirinkite Įterpimas → Diagrama – bus įterpta diagrama su numatytaisiais duomenimis.

- Kad galėtumėte keisti numatytuosius duomenis, dukart spustelėkite diagramą ir pasirinkite Rodymas → Duomenų lentelė.

Susijusios temos

Diagramos vediklis → Diagramos tipas

Diagramos vediklis → Duomenų sritis

Diagramos vediklis → Duomenų sekos

Diagramos vediklis → Diagramos elementai

Diagramos ašių taisymas

Diagramos legendos taisymas

Diagramos pavadinimų taisymas

Tekstūros taikymas diagramos juostoms

Paremkite mus!