Turinys

# Kito formato dokumentų atvėrimas

Dokumentą, įrašytą kitu formatu, galima atverti šitaip:

1. Pasirinkite Failas → Atverti

2. Iš failų tipų išskleidžiamojo sąrašo parinkite reikiamą failų formatą.

3. Pažymėkite norimo failo vardą ir spustelėkite Atverti.

Jei norite, kad failų languose visada būtų rodomi kito formato dokumentai, lange LibreOffice → Parinktys Priemonės → Parinktys → Įkėlimas ir įrašymas → Bendrosios parinktys nustatykite norimą formatą numatytuoju.

## Visų dokumentų aplanke konvertavimas

Paleiskite vediklį, kuriuo „Microsoft Word“, „Microsoft Excel“ ir „Microsoft PowerPoint“ dokumentų kopijas galima paversti „OpenDocument“ formato dokumentais. Vediklyje galima parinkti pradinį ir paskirties aplankus, konvertuoti dokumentus arba šablonus, nustatyti kitas konvertavimo parinktis.

- Pasirinkite Failas → Vedikliai → Dokumentų konvertavimas.

## HTML failų atvėrimas tekstų rengyklėje „Writer“

- Jei HTML failą norite atverti tinklalapių rengykle „LibreOffice Writer/Web“, failo atvėrimo dialogo lange pasirinkite failo tipą Tinklalapis. Tai numatytoji LibreOffice parinktis HTML failams atverti.

  Tuomet bus galima naudotis visomis tinklalapių rengyklės „LibreOffice Writer/Web“ funkcijomis, pavyzdžiui, peržiūrėti HTML dokumento pirminį tekstą.

- Jei HTML failą norite atverti tekstų rengykle „LibreOffice Writer“, failo atvėrimo dialogo lange pasirinkite failo tipą HTML dokumentas (tekstų rengyklė).

  Tuomet bus galima naudotis visomis tekstų rengyklės „LibreOffice Writer“ funkcijomis. Visgi ne visus LibreOffice tekstų rengykle sukuriamus objektus ar formatus bus galima įrašyti HTML formatu.

Susijusios temos

XML failų formatai

Dokumentų įrašymas kitais formatais

„Microsoft Office“ dokumentų konvertavimas

„Microsoft Office“ ir „LibreOffice“ naudojimas

VBA kodo apdorojimas

Numatytojo dokumentų formato nustatymas

„Microsoft Office“ dokumentų tipų sąsajų keitimas

Paremkite mus!