Turinys

# Lentelės projektavimas

This section contains information about how to create a new database table in the design view.

Atverkite duomenų bazės, kurioje norite sukurti lentelę, failą. Kairėje spustelėkite mygtuką Lentelės, tuomet pasirinkite komandą Kurti lentelę projektavimo veiksenoje.

Lentelės kūrimo lange aprašykite lentelės laukus.

- Laukus aprašykite eilutėse iš viršaus į apačią. Spustelėkite langelį Lauko pavadinimas ir įveskite visų duomenų laukų pavadinimus.

- Nustatykite pirminio rakto lauką. Duomenų bazių programoje pirminis raktas reikalingas lentelių turiniui keisti. Pirminio rakto lauko reikšmės yra skirtingos kiekviename duomenų įraše. Pavyzdžiui, sukurkite skaitinį lauką, dešiniuoju pelės klavišu spustelėkite pirmąjį stulpelį ir kontekstiniame meniu pažymėkite parinktį Pirminis raktas. Nustatykite parinkties Automatinė reikšmė reikšmę „Taip“, ir duomenų bazių programa automatiškai padidins lauko reikšmę kiekviename naujame įraše.

- Gretimame langelyje nurodykite lauko tipą. Spustelėkite langelyje ir parinkite norimą tipą iš išskleidžiamojo sąrašo.

Kiekviename duomenų bazės lauke gali būti tik tokio tipo informacija, koks yra to lauko tipas. Pavyzdžiui, negalima įvesti teksto skaitiniame lauke. Atmintinės tipo laukai „dBASE III“ formato duomenų bazėse – tai nuorodos į vidinius teksto failus, kuriuose gali būti iki 64 kB teksto.

Kiekvienam laukui galima nurodyti nebūtiną aprašą. Šis aprašas bus rodomas kaip paaiškinimas lentelės rodinyje ties stulpelių antraštėmis.

## Lauko savybės

Čia nurodykite pažymėto duomenų lauko savybes. Priklausomai nuo duomenų bazės tipo, gali būti leidžiama įvesti ne visas reikšmes.

Langelyje Numatytoji reikšmė įveskite kiekvieno naujo įrašo numatytąjį turinį. Šį turinį vėliau duomenų lauke bus galima keisti.

Langelio Privalomas reikšme nurodoma, ar lauką galima palikti tuščią.

Reikšmės ilgiui nurodyti kartais gali būti išskleidžiamas galimų reikšmių sąrašas.

Susijusios temos

Duomenų bazių apžvalga

Paremkite mus!